Megasthenes
Megasthenes (Μεγασθένης; floruit c. 300 a.C.n.) fuit legatus Graecus qui iussu Seleuci I in Indiam iter fecit in urbem Palimbothram ad aulam Candraguptae Mauryae. Postea narrationem legationis et descriptionem Indiae conscripsit, titulo Indica. Cuius operis, hodie deperditi, fragmenta apud Arrianum, Diodorum, Strabonemque servantur. Antiqui multa de rebus Indicis e scriptis Megasthenis didicerunt.